《蓦山溪·元来一点》
元代·王吉昌

元来一点，本也无生灭。逐景落阴阳，匠成形、头面转别。五浊恶代，八苦镇交煎，生还死，死还生，生死何时彻。教君省悟，志夺玄黄诀。七耀贯三奇，斡珠玑、推移气泄。九还七返，药配按时烹，黄金窟，绽琼英，五气飞红雪。

作者简介：王吉昌，生平不详，元代人，号超然子，出家学道，有《会真集》。